|  |  |  |
| --- | --- | --- |
|  |  |  |
| ΕΛΛΗΝΙΚΗ ΔΗΜΟΚΡΑΤΙΑ |  |  |
| ΝΟΜΟΣ ΑΤΤΙΚΗΣ |  |  |
| **ΔΗΜΟΣ ΚΑΛΛΙΘΕΑΣ** |  | Καλλιθέα  |
| ΔΙΕΥΘΥΝΣΗ ΚΑΛΛΙΤΕΧΝΙΚΗΣ ΕΚΠ/ΣΗΣ & ΚΟΙΝΩΝΙΚΗΣ ΜΕΡΙΜΝΑΣ |  | Αρ. Πρωτ.:36749 |
| ΤΜΗΜΑ: ΚΔΑΠ |  | **ΠΡΟΣ****Τον κ. Πρόεδρο Δημοτικού Συμβουλίου**  |
| Αρμόδιος: Ελ. Τσάκαλου |  |
| Τηλ.: 2109580241 |  |
| Email: d.merimna@kallithea.gr |  |
|  |  |
| **Θέμα: Λήψη απόφασης περί έγκρισης του κανονισμού λειτουργίας των δύο κέντρων δημιουργικής απασχόλησης παιδιών «ΚΔΑΠ» της διεύθυνσης καλλιτεχνικής εκπαίδευσης & κοινωνικής μέριμνας.** |

Κύριε Πρόεδρε,

Παρακαλούμε όπως κατά την προσεχή συνεδρίαση του Δημοτικού Συμβουλίου, συμπεριλάβετε ως θέμα την έγκριση του κανονισμού λειτουργίας των δύο κέντρων δημιουργικής απασχόλησης παιδιών «ΚΔΑΠ» της διεύθυνσης καλλιτεχνικής εκπαίδευσης & κοινωνικής μέριμνας (πρώην ΔΗΚΕΚ), λαμβάνοντας υπόψη τα κάτωθι:

1. Τις διατάξεις του άρθρου 27 του ν.5056/2023 (ΦΕΚ 163/06.10.2023, τεύχος Α’) «Αναμόρφωση του συστήματος διακυβέρνησης Οργανισμών Τοπικής Αυτοδιοίκησης α’ και β’ βαθμού, κατάργηση νομικών προσώπων δημοσίου δικαίου δήμων, παρακολούθηση επιδόσεων τοπικής αυτοδιοίκησης οικονομική και διοικητική διαχείριση οργανισμών τοπικής αυτοδιοίκησης, ευζωία των ζώων συντροφιάς, κατασκευή και αναβάθμιση λειτουργούντων χερσαίων συνοριακών σταθμών και λοιπές διατάξεις του Υπουργείου Εσωτερικών», σύμφωνα με τις οποίες: «1. Νομικά πρόσωπα δημοσίου δικαίου που συστήθηκαν με οποιονδήποτε τρόπο από Οργανισμούς Τοπικής Αυτοδιοίκησης (O.T.A.) α’ βαθμού και λειτουργούν σύμφωνα με τα άρθρα 239 έως 242 του Κώδικα Δήμων και Κοινοτήτων [ν. 3463/2006 (Α’ 114)], καταργούνται αυτοδικαίως την 31η.12.2023 και οι αρμοδιότητές τους ασκούνται από την 1η.1.2024 από τον οικείο δήμο.
2. Την υπ’ αριθμ. 9/2024 (ΑΔΑ:6ΦΘ7ΩΕΚ-ΜΛΧ) απόφαση Δημάρχου περί ορισμού Αντιδημάρχων και μεταβίβασης αρμοδιοτήτων του σ’ αυτούς, όπως αυτή τροποποιήθηκε με την απόφαση Δημάρχου 525/2024.
3. Την υπ΄αριθμ. 13/2024 (ΑΔΑ:9ΡΣ6ΩΕΚ-ΙΕΣ) απόφαση Δημάρχου με την οποία οι σκοποί και οι αρμοδιότητες της λυθείσας επιχείρησης του Δήμου, «Δημοτική Κοινωφελής Επιχείρηση Καλλιθέας», όπως αναφέρονται στην συστατική της πράξη, και μέχρι την τροποποίηση του οργανισμού εσωτερικής υπηρεσίας, θα εκπληρώνονται από το Δήμο Καλλιθέας.
4. Την απόφαση 7740/28-12-2018 (ΑΔΑ:ΩΓΓΕ7Λ7-Σ5Γ) του αντιπεριφερειάρχη Π.Ε. Νοτίου Τομέα Αθηνών, που αποτελεί αναθεώρηση της υπ’ αριθμ. 5596/19-12-2002 απόφασης χορήγησης άδειας ίδρυσης και λειτουργίας Κέντρου Δημιουργικής Απασχόλησης Παιδιών (ΚΔΑΠ) της Δημοτικής Κοινωφελούς Επιχείρησης Καλλιθέας «ΔΗΚΕΚ», όπως αναθεωρήθηκε με την υπ’ αριθμ. 6307/9-7-2009, απόφαση που αφορά στο επί της οδού Πεισιστράτου 60 Καλλιθέα ισόγειο κτίριο, όπου στεγάζεται το ΚΔΑΠ ΜΙΚΡΟΣ ΠΡΙΓΚΙΠΑΣ.
5. Την απόφαση 103/28-12-2018 (ΑΔΑ:ΨΨΡ47Λ7-Υ3Β) του αντιπεριφερειάρχη Π.Ε. Νοτίου Τομέα Αθηνών, που αποτελεί αναθεώρηση της υπ’ αριθμ. 5612/19-12-2002 απόφασης χορήγησης άδειας ίδρυσης και λειτουργίας Κέντρου Δημιουργικής Απασχόλησης Παιδιών (ΚΔΑΠ) της Δημοτικής Κοινωφελούς Επιχείρησης Καλλιθέας «ΔΗΚΕΚ», όπως αναθεωρήθηκε με την υπ’ αριθμ. 6308/9-7-2009, απόφαση που αφορά στο επί της οδού Αθηνάς 87 ισόγειο κτίριο, όπου στεγάζεται το ΚΔΑΠ ΜΙΚΡΟ ΚΑΡΑΒΙ.
6. Το γεγονός ότι λόγω της κατάργησης του Ν.Π.Ι.Δ. ΔΗΚΕΚ (ν.5056/2023) προέκυψε η ανάγκη αναθεώρησης των αδειών λειτουργίας των κέντρων δημιουργικής απασχόλησης παιδιών ΚΔΑΠ ΜΙΚΡΟΣ ΠΡΙΓΚΙΠΑΣ & ΚΔΑΠ ΜΙΚΡΟ ΚΑΡΑΒΙ.

Κατόπιν των ανωτέρω προτείνεται και υποβάλλεται από τη διεύθυνση καλλιτεχνικής εκπαίδευσης και κοινωνικής μέριμνας (πρώην ΔΗΚΕΚ) συνημμένο σχέδιο ΚΑΝΟΝΙΣΜΟΥ ΛΕΙΤΟΥΡΓΙΑΣ των δύο ΚΔΑΠ (ΜΙΚΡΟΣ ΠΡΙΓΚΙΠΑΣ & ΜΙΚΡΟ ΚΑΡΑΒΙ), έτσι ώστε σε μεταγενέστερο στάδιο η υπηρεσία να προβεί σε αίτηση αναθεώρησης των αδειών λειτουργίας προς την περιφέρεια Αττικής.

ΣΥΝΗΜΜΕΝΑ

* Σχέδιο Κανονισμού Λειτουργίας ΚΔΑΠ (σελ. 4).

Η ΑΝΤΙΔΗΜΑΡΧΟΣ

ΑΘΗΝΑ ΕΞΑΡΧΟΥ

 **Εσωτερική Διανομή**

* Γρ. Δημάρχου
* Γρ. Γεν. Γραμματέα
* Αντιδήμαρχο κα Εξάρχου
* Γρ. Δημοτικού Συμβουλίου
* Τμ. Υπ. Πολ. Οργάνων
* Διεύθυνση Καλλιτεχνικής Εκπαίδευσης & Κοινωνικής Μέριμνας